Siniherne

Siniherne (Clitoria ternatea) on hernekasvien (Fabaceae) heimoon kuuluva kasvilaji.

Siniherne on ikivihreä, 3–5 metriä pitkä köynnös. Kirkkaansiniset kukat ovat halkaisijaltaan noin viisi senttimetriä. Niiden keskusta on keltainen ja muoto muistuttaa herneen kukkaa. Hedelmä on litteä palko.

On hiukan epäselvää, missä siniherne kasvaa luonnonvaraisena. Nykyisin sitä viljellään trooppisilla alueilla.

Siniherneen kuivattuja kukkia käytetään elintarvikkeiden värjäämiseen. Niitä on käytetty pitkään myös rohdoskasveina.

Lähteet 

Hernekasvit